李白 將進酒

君不見黃河之水天上來奔

流到海不復回君不見高堂

明鏡悲白髮朝如靑絲暮成

雪人生得意須盡歡莫使金

樽空對月天生我材必有用

千金散盡還復來烹羊宰牛

且爲樂會須一飮三百杯岑

夫子丹丘生將進酒君莫停

與君歌一曲請君爲我側耳

聽鍾鼓饌玉不足貴但願長

醉不願醒古來聖賢皆寂寞

惟有飮者留其名陳王昔時

宴平樂斗酒十千恣歡謔主

人何爲言少錢徑須沽取對

君酌五花馬千金裘呼兒將

出換美酒與爾同銷萬古愁